**Suplement i Certifikatës për kualifikimin profesional, RIPARIME TЁ PAJISJEVE ELEKTROSHTЁPIAKE, Niveli III në KSHK, referuar nivelit III të KEK**

**Individi është i aftë:**

* Tё konceptojё planin pёr hapjen e njё biznesi tё vogёl nё veprimtaritё profesionale pёrkatёse;
* Tё kryejё llogaritje tё thjeshta ekonomike qё lidhen me veprimtaritё profesionale pёrkatёse;
* Të bëjë organizimin e vogël të punës në punimet e riparimeve të pajisjeve elektroshtëpiake;
* Të interpretojë, plotësojë dhe përgatisë dokumentacionin teknik të profesionit;
* Të përzgjedhe veglat, pajisjet dhe materialet e punës që përdoren në procese të ndryshme pune për riparimin e pajisjeve elektroshtëpiake;
* Të përdore aparatet matës që përdoren për matje, si dhe gjatë diagnostikimit apo riparimit të pajisjeve të ndryshme elektroshtëpiake;
* Të dallojë veçoritë e makinave elektrikë të tipeve të ndryshme;
* Të realizojë montimin e pajisjes, duke ndjekur rregullat në operacionet e ndryshme në përputhje me standardet, teknikat, autorizimet ligjore dhe udhëzimet e prodhuesve;
* Të përzgjedhë burimet e ushqimit në qarqet elektrike;
* Të montojë përforcues të tipeve të ndryshme;
* Të kryejë riparime ose zëvendësime të pjesëve të dëmtuara të pajisjes duke u nisur nga skema teknike, udhëzimet e prodhuesit ose blerësit;
* Të dokumentojë vëzhgimet dhe diagnozën e riparimit dhe/ose zëvendësimit në një kartë raportimi;
* Të riparojë sobën elektrike;
* Të riparojë mikrovalën;
* Të riparojë fshesën me korent;
* Të riparojë pajisje të vogla elektroshtëpiake (shtrydhëse, mikser);
* Të riparojë makinën larëse të rrobave;
* Të riparojë makinën tharëse të rrobave;
* Të riparojë makinën larëse të enëve;
* Të riparojë frigoriferin shtëpiak dhe atë industrial;
* Të montojë dhe mirëmbajë aspiratorët;
* Të riparojë ekspresin e kafesë;
* Të përdorë dhe mirëmbajë veglat, pajisjet dhe materialet e punës;
* Të kryejë saktë veprimet kryesore për të dhënë ndihmën e shpejtë;
* Të zbatojë standardet e profesionit gjatë kryerjes së punimeve;
* Të përdorë programe dhe mjete dixhitale në funksion të veprimtarisë profesionale;
* Të komunikojë me etikë profesionale;
* Të zbatojë rregullat e sigurisë në punë e të mbrojtjes së mjedisit.

**Mundësitë e kualifikimit të mëtejshëm dhe të punësimit:**

Përfundimi me sukses i kualifikimit profesional “Riparim i pajisjeve elektroshtëpiake” niveli III-të në KSHK, referuar nivelit III të KEK, e pajis individin me Certifikatën Profesionale të nivelit dhe Suplementin përkatës të punonjësit të kualifikuar në këtë fushë.

Ky kualifikim i jep individit mundësinë që t`i drejtohet tregut të punës për punësim në ndërmarrje që ofrojnë riparime dhe shërbime për pajisjet elektroshtëpiake, në njësitë që montojnë apo shesin pajisje elektroshtëpiake. Gjithashtu, individi mund të vetëpunësohet në kuadrin e një biznesi individual në fushën e shitjes dhe riparimit të pajisjeve elektroshtëpiake.

Me përfundimin e kualifikimit profesional “Riparim i pajisjeve elektroshtëpiake” niveli III-të në KSHK, referuar nivelit III të KEK, individi ka të drejtë të vazhdojë arsimimin në nivelin teknik/menaxher. Me arsimim të mëtejshëm (niveli IV-të në KSHK, referuar nivelit IV të KEK) fiton të drejtën e Diplomës së “Maturës Shtetërore Profesionale”, me mundësi për vazhdimin e studimeve pas të mesme dhe universitare.

**Shënim:** Ky dokument është hartuar në mbështetje të nenit 102, pika 4, të Kushtetutës së Republikës së Shqipërisë, të nenit 29, pika 4 të ligjit nr. 15/2017, “Për arsimin dhe formimin profesional në Republikën e Shqipërisë”, të nenit 14 pika 2/dh, pika 3, 4, 6 dhe të shtojcës 1 të ligjit nr.10247, datë 4.3.2010, “Për kornizën shqiptare të kualifikimeve” (i ndryshuar).